Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: a Magyarország államformájáról szóló 1946. évi I. törvénycikk 9. §-ára) tekintettel is — megállapítható, hogy az
Paragraph Index: 62

1. A törvény aláírására és annak megtagadására vonatkozó államfõi jogkör közjog-történetileg az uralkodó szentesítési jogából ered. A szentesítési jog alapja az az alkotmányos monarchiákra jellemzõ közjogi felfogás, miszerint a törvényalkotás joga az uralkodót és a törvényhozó testületet együttesen illeti meg. E nézet szerint az uralkodó része volt a törvényalkotásnak. A szentesítési jogba — külön erre vonatkozó szabályozás nélkül — értelemszerûen beletartozott az uralkodó joga annak megtagadására is. Valójában e szentesítés-megtagadási jog révén vált az uralkodó a törvényhozás alkotó részesévé. Ezzel is magyarázható, hogy az uralkodó szentesítés-megtagadási joga — ellentétben az ún. államfõi vétójoggal — abszolút jellegû volt. Ez azt jelentette, hogy a szentesítés megtagadását idõbeli korlátok nélkül gyakorolhatta, kötetlen számban (vagyis egy törvény kapcsán többször is), s nem lehetett elhárítani egyszerû szavazással: ezzel a törvényalkotási eljárás tulajdonképpen újraindult. Az abszolút hatály tehát azt jelentette, hogy amíg az uralkodó érdemben nem ért egyet a törvénnyel, azt visszaküldhette a törvényhozásnak, s a törvényhozási eljárás ezzel újra megnyílt. A szentesítési jog megtagadásával ellentétben a hatalommegosztás elvére épülõ modern parlamentáris rendszerekben az államfõi vétó — ami leginkább a köztársasági elnökök sajátja — hatályában mindig felfüggesztõ, halasztó jellegû, s nem abszolút egyik elemében sem. Általános jellemzõje, hogy az alkotmányban meghatározott határidõn belül és szinte kivétel nélkül egyszer gyakorolható. Emellett joghatása is korlátozott: idõlegesen akaszthatja meg a törvényhozást, amely azonban egyszerû — ritkábban 2003/145. szám minõsített — többségi szavazással elháríthatja az államfõi vétót. A törvényhozót az államfõi vétóban foglaltak nem kötik, azokat belátása szerint veszi figyelembe. Mindez azzal a felfogásbeli különbséggel magyarázható, hogy míg az uralkodó része volt a törvényhozásnak, addig a köztársasági elnök már nem az, így vétójoga is ehhez igazodik. Újdonságnak számít az, ha a köztársasági elnök nem csak a törvényhozás felé gyakorolhatja „vétójogát”, hanem egy másik testülethez küldheti meg a törvényt: ez többnyire valamilyen alkotmány-védõ testület eljárásának kezdeményezését jelenti. Az imént leírt feltételek azonban az ilyen típusú „vétónál” — vagyis az elõzetes normakontrollnál — is érvényesülnek.

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes